Emnerne spænder vidt, og der er foredrag for både børn, unge og voksne. Et nordjysk Pompei, Svømmende kontinenter og Sund Fitness - motion som medicin. Det er blot tre af de emner, forskere fra Aalborg Universitet er klar med at holde foredrag om i dagene 23., 24. og 25. april. Nogle af Danmarks skarpeste hjerner rykker i forbindelse med Forskningens Døgn ud af universitetet og tilbyder gratis foredrag i private hjem. Alle har mulighed for at bestille et foredrag på forsk.dk. Den eneste betingelse er, at man kan samle et publikum på mindst 15 personer, stiller passende rammer for publikum og forsker til rådighed og betaler for forskerens transport. De nordjyske forskere deltager i arrangementet 'Bestil en forsker' sammen med kolleger landet over. I alt deltager flere end 100 forskere i projektet. Det er muligt at bestille en forsker fra 2. marts og frem til 31. marts.

Opsummering:
Forskere fra Aalborg Universitet rykker ud med gratis foredrag i private hjem, virksomheder, skoler, foreninger og forsamlingshuse under Forskningens Døgn.